S-5105/2019

Mál þetta, sem dómtekið var 5. mars 2020, var höfðað með tveimur ákærum lögreglustjórans á höfuðborgarsvæðinu, dags. 24. september 2019, á hendur E-kk-þgf D-kk-þgf J-kk-þgf, kt. [...], [...], Reykjavík.

Með ákæru dagsettri 24. september 2019 „fyrir eftirtalin hegningar- og fíkniefnalagabrot:

I.

Þjófnaði með því að hafa:

1. [...]. apríl 2018, stolið, úr verslun [...], rakspíra að söluverðmæti 8.199 kr.

Mál nr.

[...]

2. [...]. nóvember 2018, stolið, úr verslun [...] í Reykjavík, matvörum að samtals söluverðmæti 1.131 kr.

Mál nr.

[...]

3. [...]. febrúar 2019, stolið, úr verslun [...], hleðslubanka að söluverðmæti 6.990 kr.

Mál nr.

[...]

Teljast brot þessi varða við 1. mgr. 244. gr. almennra hegningarlaga nr. 19/1940.

II.

4. Fíkniefnalagabrot með því að hafa, [...]. janúar 2019, haft í vörslum sínum 79 töflur af ecstasy (MDMA), að [...], sem fundust við líkamsleit lögreglu á ákærða og lagt var hald á.

Mál nr.

[...]

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ákærði verði dæmdur til að sæta upptöku, samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, sbr. reglugerð nr. 808/2018, og 3. mgr. 49. gr. lyfjalaga nr. 93/1994, á framangreindum 79 töflum af ecstasy (MDMA), auk þess sem gerð verði upptæk 0,20 gaf óþekktu efni, 2 töflur af Contalgin, 5 töflur af Xanax og 9 töflur af Rivotril, sem fannst við líkamsleit lögreglu á ákærða [...] febrúar 2019, á salerni [...] í Reykjavík (mál lögreglu nr. [...]).“

Með ákæru dagsettri 8. október 2019„ fyrir eftirtalin hegningarlagabrot:

I.

Líkamsárás með því að hafa, [...]. apríl 2019, innandyra í [...]ráðist með ofbeldi á A, kt. [...], ýtt við henni og slegið hana með krepptum hnefa í andlit, allt með þeim afleiðingum að hún hlaut þverbrot í hægri kjálka.

Mál nr.

[...]

Telst brot þetta varða við 1. mgr. 218. gr. almennra hegningarlaga nr. 19/1940.

II.

Gripdeild með því að hafa, [...]. maí 2019, stolið, úr [...] í Reykjavík, gullkeðju að söluverðmæti 390.000 kr.

Mál nr.

[...]

Telst brot þetta varða við 245. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Fyrir hönd A, kt. [...], gerir G-kk-nf N-kk-nf G-kk-nf, lögmaður, þá kröfu að ákærða verði gert að greiða kröfuhafa og brotaþola A kr. 2.000.000 í skaða- og miskabætur með vöxtum samkvæmt 8. gr. laga nr. 38/2001 um vexti og verðtryggingu frá [...] apríl 2019 þar til mánuður er liðinn frá birtingu kröfunnar, en með dráttarvöxtum samkvæmt 1. mgr. 6. gr., sbr. 9. gr. sömu laga, frá þeim degi til greiðsludags. Eins er þess krafist að ákærði greiði þóknun undirritaðs réttargæslumanns G-kk-ef N-kk-ef G-kk-ef lögmanns samkvæmt síðar framlögðum málskostnaðarreikningi eða samkvæmt mati dómstóla og að tekið verði tillit til þess að kröfuhafi er ekki virðisaukaskattskyldur aðili.“

Verjandi ákærða krefst vægustu refsingar er lög leyfa og að fullnustu refsingar verði frestað skilorðsbundið. Þá krefst hann hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála eftir að matsgerð geðlæknis, dómkvadds matsmanns, lá fyrir en honum var falið að rannsaka geðheilbrigði ákærða svo unnt væri að leggja mat á sakhæfi hans.

Var málið tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Að virtri niðurstöðu geðlæknisins, sem ekki var mótmælt, telur dómurinn að ákærði hafi verið sakhæfur á verknaðarstundu og að andlegt ástand hans hafi ekki verið slíkt að refsing verði ekki talin bera árangur, sbr. 15. og 16. gr. almennra hegningarlaga nr. 19/1940.

Ákærði hefur verið sakfelldur fyrir ítrekuð þjófnaðarbrot, fíkniefnalagabrot, líkamsárás og gripdeild. Hann á að baki sakaferil sem hefur ekki áhrif á ákvörðun refsingar hans nú. Til málsbóta horfir að ákærði hefur játað brot sín skýlaust og viðurkennt bótaskyldu, sbr. 5. tl. og 8. tl. 1. mgr. 70. gr. almennra hegningarlaga. Verðmæti þýfis og gripdeildar samkvæmt I. kafla ákæru frá 24. september 2019 telst vera smáræði en verðmæti gripdeildar er umfram viðmiðunarmörk hvað það varðar. Fíkniefnalagabrot ákærða samkvæmt II. kafla sömu ákæru er langt umfram lágmarksviðmið sektarfjárhæðar og varðar fangelsisrefsingu. Til þyngingar refsingar horfir að líkamsárás samkvæmt I. kafla ákæru frá 8. október 2019 var gegn fjölskyldumeðlim og hafði hún talsverðar afleiðingar fyrir brotaþola. Horfir það til þyngingar samkvæmt 1. og 2. tl. 1. mgr. 70. gr. svo og 3. mgr. 70. gr. almennra hegningarlaga.

Í matsgerð geðlæknis kemur fram að ákærði hefur glímt við langvinnan og illvígan fíknisjúkdóm sl. 10 ár. Hann hefur verið í sprautuneyslu í þrjú til fjögur ár og hefur verið þann tíma meira eða minna á götunni. Brot hans tengjast þeim vanda og verður ráðið að þörf hans fyrir vímuefnameðferð sé mjög brýn. Ákærði hafi hins vegar enga stjórn á neyslu sinni. Tekið verður tillit til sjúkdómsástands ákærða við ákvörðun refsingar.

Samkvæmt framansögðu og með vísan til 77. gr. almennra hegningarlaga þykir hæfileg refsing ákærða ákveðin fangelsi í fjóra mánuði.

Með vísan til ákvæða í ákæru eru gerð upptæk fíkniefni og lyf sem lagt var hald ávið rannsókn málsins eins og nánar greinir í dómsorði.

Í málinu liggur fyrir bótakrafa brotaþola samkvæmt I. kafla ákæru frá [...] október 2019. Ákærði viðurkennir bótaskyldu en krefst lækkunar bóta. Brotaþoli á rétt á miskabótum úr hendi hans á grundvelli 26. gr. skaðabótalaga nr. 50/1993. Við ákvörðun miskabóta er litið til þeirra afleiðinga sem staðfestar eru samkvæmt læknisfræðilegum gögnum í málinu. Fyrir liggur í gögnum að brotaþoli hafi glímt við andlega vanlíðan eftir árásina en þar kemur fram að ástæðurnar megi einnig rekja til annarra atriða, ótengdra atvikinu. Þykja miskabætur hæfilega ákveðnar 400.000 krónur og reiknast vextir af kröfunni eins og nánar greinir í dómsorði.

Með vísan til 1. mgr. 235. gr. laga nr. 88/2008 um meðferð sakamála ber ákærða að greiða málsvarnarþóknun verjanda ákærða, H-kk-ef Þ-kk-ef, þóknun Ó-kk-ef R. V-kk-ef lögmanns, skipaðs verjanda á fyrri stigum máls, þóknun G-kk-ef N-kk-ef G-kk-ef, réttargæslumanns brotaþola, og annan sakarkostnað eins og nánar greinir í dómsorði. Við ákvörðun þóknunar réttargæslumanns er höfð hliðsjón af framlagðri tímaskýrslu.

Við ákvörðun þóknunar allra lögmanna hefur verið tekið tillit til virðisaukaskatts.

S-kvk-nf H-kvk-nf héraðsdómari kveður upp dóm þennan.

Dómsorð :

Ákærði, E-kk-nf D-kk-nf J-kk-nf, sæti fangelsi í fjóra mánuði.

Ákærði sæti upptöku á 79 töflum af ecstasy (MDMA), 0,20 gaf óþekktu efni, 2 töflum af Contalgin, 5 töflum af Xanax og 9 töflum af Rivotril, Ákærði greiði A 400.000 krónur auk vaxta samkvæmt 1. mgr. 8. gr. laga nr. 38/2001 um vexti og verðtryggingu frá [...] apríl 2019 til 4. desember 2019 en dráttarvexti samkvæmt 1. mgr. 6. gr. sömu laga frá þeim degi til greiðsludags.

Ákærði greiði málsvarnarþóknun verjanda síns, H-kk-ef Þ-kk-ef lögmanns, 105.400 krónur, þóknun Ó-kk-ef R. V-kk-ef lögmanns, 210.800 krónur, þóknun G-kk-ef N-kk-ef G-kk-ef, réttargæslumanns brotaþola,421.600 krónur, og 469.502 krónur í annan sakarkostnað.

S-kvk-nf H-kvk-nf (sign.)